
Kirkkoherra 



VIKTOR MUUKKONEN 



on syntynyt 22. 8. 1898 Taipalsaarella. Papiksi valmis- 
tuttuaan hän toimi ensiksi synnyinseurakuntansa kirkko- 



a 



herran apulaisena. Sitten Lappeen vt. kirkkoherrana 
armovuoden saarnaajana sekä Rautjärven vt. kirkkoher- 
rana, kunnes 1. 12. 1931 siirtyi Kanneljärven kirkko- 
herraksi. 

2 Moos. 33: 13. 



Esittäessäänj yllä olevan pyyntönsä Mooses, Herran 



pai 



velija, oli sillä kohdalla elämässänsä, ettei hän uskaltanut aja- 
tella lähteä omien suunnitelmiensa varassa eteenpäin. Olihan ky- 
symys siitä, mikä lopputulos oli nyt valittavalla suunnalla oleva. 
Ja nädn ei ainoastaan hänen omalla, vaan myös Israelin kansan 

kohdalla, jota johtamaan Egyptin orjuudesta Kaanaan luvattuun 

maahan Herra oli hänet kutsunut. 

Mitä sanoo tämä otsikkomme sana meille? Mitä se sanoo, aja- 
tellen Suomen kansaa kokonaisuudessaan, mitä kotiseutunsa jät- 

t aneen Karjalan heimon kohdalla, mitä jokaiselle yksityiselle, pit- 
kän evakkotaipaleen kulkeneelle ja uuteen ympäristöön asettu- 
neelle, siinä elämän tien itsellensä ja läheisilleen raivanneelle, 

mitä aikaisemmassa ympäristössänsä pysyvästikin asuvalle? 

Se tahtoo kuin ystävänä olla tarttumassa kädestä ja viemässä 

ratkaisemaan kaikkia elämän vaikeuksia sillä samalla paikalla, 



JD 



missä Israelin kansan heikoksi itsensä tunteva suuri johtaja oli 
silloin, kun hän lausui yllä olevat. Hän oli Herran edessä. 



Kansamme kokonaisuudessaan on ollut monta kertaa samojen 
tuntujen edessä, mikä sai Mooseksen esittämään tuon pyyntönsä 
Herralle. Muistamme talvisodan raskaat päivät ja toisen sotamme 

kohtalon tuntuiset vuodet ja niiden jälkeisetkin, monessa mieles- 
sä ankeat ajat. Muistamme murheen täyden evakkotien, jolle 
karjalainen heimo sai lähteä rakkaalta kotiseudultansa, jota se ei 



voi koskaan unohtaa. Sillä aina väikkyy unelmien ja muistojen 
pyhätössä aikaisemmin elettyjen vuosien ja vuosikymmenien 
unohtumaton aika. 



Yhteisten muistojen puitteissa eroittuvat myös jokaisen yksi- 
tyisen murheet. Sellaisena piirtyy sielun silmien eteen lähinnä 
oman kodin menetys, jos on saanut jakaa Karjalan heimon koh- 
talon. Ja kehyksenä tämän menetyksen kohdalla aukenevat koko 
kotiseudun armaat kasvot, maisemat, tiet, metsät, järvet, koti- 
kirkko, sen vierellä oleva »Jumalan puisto» nukkujineen sekä 
koko se elämän kausi, mikä liittää erottamattomasti näihin paik- 
koihin. Ja lisänä tähän kuvaan kuuluu vielä se, mikä jokaisen 
vaeltajan elämässä on erikoisesti hänelle sattunut, sellaista, mikä 
on ollut häntä viemässä Herran eteen. Muistatko jotain sattunut- 



ta vastoinkäymistä tällöin, hyvä lukijani, tai muistatko sinulle 



rakasta omaista tai ystävää, joka nyt on poissa viereltäsi? Tai 
onko sairaus ollut se Herran palvelija, joka on tahtonut pysäyt- 
tää sinut tekstimme sanan paikalle? 



Ja vielä: monen kohdalla sentään meistä on edellä kosketel- 
lun mukana tai ehkä erillisenä siitä, Hengen sisäisen vetämisen 
kautta herännyt sydämessä sama murhe, joka sai Paavalin huu- 
dahtamaan: »Minä viheliäinen ihminen, kuka pelastaa minut täs- 
tä kuoleman ruumiista?» — ja Lutherin valittamaan tuskaisena 

luostarikammiossansa: »Minun syntini, minun syntini, minun 

suuri syntini!» Oletko sinä, lukijani, yksi niistä, jolle on tämäkin 
murhe tuttu? 

Suomen kansa kokonaisuutena ei ole vielä ymmärtänyt etsik- 
koaikaansa. Eikä Karjalan heimokaan ole heimona, enemmän 
kuin muukaan Suomen asujamisto, sen kohdalle tullutta kutsua 
vastaan ottanut. Mutta on monia, joiden korva »on avautunut 
kuulemaan opetuslapsen tavalla» heille tullutta Herran sanaa. 
Eräs karjalainen, monenlaista kokenut perheen isä kirjoittaa: 
»Olen hyvin usein hiljaisina hetkinäni ajatellut, kuinka raskasta 
ja toivotonta olisikaan nyt elämä, ellei saisi toivon silmin katsella 
ylöspäin. Sieltä kaukaa hohtaa uskon silmiin kirkas valo, suuri 
aurinko, iäinen päivä, sieltä välkkyy nyt jo kristityn todellinen 
elämä.» Ja eräs toimen kirjoittaa: »Emme läheskään aina ym- 
märrä Korkeimman tarkoitusta, mutta kuitenkaan ei tapahdu 
mitään hänen tietämättään. Ja onhan Jumala rikas, niin että Hän 
antaa o ttaes säänkin, vaikka emme sitä murheen aikana niin ta- 
juaisikaan.» Ja viime mainittu jatkaa ajatellessaan omaa elä- 
määnsä: »Olen tullut huomaamaan, että kun olen alkanut luot- 
ta omiin voimiini, niin olen alkanut tuntea väsymystä. Mutta 
kun olen tullut siihen, etten kontatenkaan yksin jaksaisi, niin 
kuorma kevenee, kun saa antautua armon käsivarsien kanna- 
tettavaksi.» 

Mikä on sinun havaintosi elämäsi suurista pysähdyshetkistä, 
lukijani? 

Voimme kaikissa tapauksissa sanoa, että pysähtyminen Her- 
ran eteen sillä tavalla kuin Mooses joutui tekemään, ratkaisee 
kaikki elämämme ongelmat. Ulkonainen elämä vastaisine vaihei- 
llensa saa murheidenkin keskellä oikean ja onnellisen suunnan. 
Myöskin synnin aiheuttama rauhattomuus tapahtuneissa rikko- 
muksissa ja olemustamme painavissa raskaissa syntikah teissä 

haihtuu kuin usva nousevan aamuauringogn säteitten tieltä. Näin 
siksi, ettei kenenkään tarvitse turhaan huutaa ahdistustaan Her- 
ran puoleen. Hän on rukouksia kuuleva Jumala. Älä kuitenkaan 

väsy, jos et heti saisikaan vastausta. 

Mikä on sitten se Herran tie, jolle Hän tahtoo johtaa jalkam- 
me, jos sitä Häneltä pyydämme? Yksityisissä elämän kohtaloissa 

ja kansan historian vaiheissa sillä voi olla omat yksilölliset piir- 
teensä, mitä Herra kussakin tapauksessa pitää tarpeellisena. Mut- 
ta tuolla tiellä on myös eräs yhteinen tuntomerkki, joka osoittaa, 

että se on Herran osoittama tie, eikä meidän oman ymmärryk- 
semme ja viisautemme. Se on se, joka kokonaisimpana tulee nä- 
kyville Vapahtajamme sanassa: »Minä olen tie.» (Joh. 14: 6). Se, 
joka elää elämän yhteydessä ja jokapäiväisessä rukousyhteydes- 
sä Hänen kanssaan, voi sanoa samalla löytäneensä sen tien, joka 
johtaa läpi kaiken edessä odottavan perille, iankaikkiseen elä- 



♦ * ♦ ♦ 



maan. 

Tuon tien kulkija tietää, ettei ajallisestikaan mitään tarpeel- 
lista häneltä puutu. Kuinka voisikaan Hän, joka antoi alttiiksi 
oman Poikansa rakkaudesta meihin, kieltää muutakaan meille 
välttämätöntä hänen kanssaan. Jos tarvitsee voimaa ja viisautta 
kutsumuksensa suorittamiseen, niinkuin Mooses tunsi, jos elämän 
murheitten paino tuntuu liian raskaalta, kaikessa on elämän koko 
rikkaus Jeesuksessa meille lahjoitettuna. 

Näin sillekin, jota synti painaa ja ahdistaa. Oletko, lukijani, 
yksi niitä, joille oma elämä ja vaellus, oma syntiluonto on tullut 
murheen aiheeksi? Käy silloin hiljaisena rukoushetkenäsi samal- 
le paikalle, millä Mooses oli, kun hän lukukappaleemme otsikon 
hetkenä pyysi: »Osoita, Herra, minulle sinun tiesi!» Tuo pyyntö 
kannattaa. Jospa niitä, jotka sitä pyytävät, olisi paljon Suomen 
kansan ja Karjalan heimon keskuudessa! 

Sillä hän, joka on sanonut: »Minä olen tie», tuli elämään ja 
rauhaan johtavaksi tieksi silloin, kun hän Golgatan ristillä kuol- 
len sovitti syntivelkamme Jumalan kanssa. Kun tuolle tielle, Jee- 
suksen veren vihmomalle, astuu, silloin tulee syntisestä pyhä ja 

taivaalliselle Isälle kelvollinen ja mieluisa. Jokaisen Herran 

avaaman tien kulkijan kohdalla toteutuu ennustuksen sana, jonka 
profeetta lausui jo vuosituhansia^ sitten: »Siellä on oleva valta- 
tie ja sen nimi on »pyhä tie»: sitä ei kulje saastainen. Joka sitä 

kulkee, ei eksy.» 

Ja vasta tällä tiellä opimme kiittämisen jalon taidon. Vain 

ajallisten varassa ollen kiitosmieli niin helposti haihtuu. Vasta 
silloin, kun Jumalan armon ja anteeksiannon virrat pääsevät tul- 
vimaan köyhään ja tyhjään ihmissydämeen, nousee sieltä kiitos, 
joka tekee murheen ja kaiken inhimillisen heikkouden keskellä 
kuoleman varjon vaeltajasta jo täällä ajassa uuden, Kristuksessa 
elävän luomuksen. 

Suomen kansa ja uusilla asuinsijoillaan elävä Karjalan heimo 
tarvitsee enemmän kuin mitään muuta sellaisia yksilöitä, joille 
tulee jokapäiväiseksi tuo pyyntö: »Herra, osoita minulle sinun 
tiesi!» Sillä tuo pyyntö merkitsee elämistä ja vaeltamista Kaikki- 
valtiaan käden väkevässä varjeluksessa. Se merkitsee myös Kris- 
uksen rauhan, kaikkea inhimillistä ymmärtämystä ylempänä 
olevan, tutuksi tulemista. Ja se merkitsee samalla sen kokeneen 
sydämen kiitosmielellä täyttymistä. 

Joko sinusta, lukijani, on tullut tämän Jumalan tien kulkija? 
Jos niin on, pyydä jatkuvasti sitä armoa, että saa i t kulkea tuota 
tietä. 

Mutta jos et vielä ole tuolla tiellä, pysähdy Herran eteen sinä- 
kin pyytämään: »Herra, osoita minulle sinun tiesi!» 

Saat sitä pyytäessäsi itsellesi ja muidenkin kohdalla, joiden 
kanssa olet kohtalon yhteydessä, ylitse vuotavan siunauksen. 

Sillä sen pyynnön kautta viedään jokainen pyytäjä elämän 

tielle, Kristus-tielle. 

Viktor Muukkonen. 

